De fossile artene skilte seg generelt ikke mye fra de nålevende spinnfotingene. Små til middelsstore, avlange insekter. Trolig hadde de fossile artene samme mønster som de nålevende med at hannene hadde vinger, hunnene var vingeløse. Bitende munndeler og korte, trådformede antenner. Beina var korte og kraftige. Forføttenes første ledd var forstørret og inneholdt silkeproduserende kjertler.